Sergij Bogoslavskij

Sergij A. Bogoslavskij -  kaj  - estis unu el la pioniraj esperantistoj el la 19-a jarcento en la Rusia Imperio. Li estis ortodoksa pastro en Akkerman la urbo havis sian nomon turkan nomon Akkerman ("blanka roko") nur de 1503 ĝis 1812, post antaŭaj nomoj malnovgreka, latina kaj en la 15-a jarcento rumana. De 1812 ĝis 1918 kaj de 1940 ĝis 1941 en la Rusia Imperio kaj en Sovetunio ĝi pluhavis la turkan nomon en rusigita formo Аккерман, de 1908 ĝis 1940 kaj de 1941 ĝis 1944 apartenis al la reĝlando Rumanio je la nomo  Cetatea Albă, tiam rekonkeriĝis per la armeo de  Sovetunio, ricevante la rusan nomon Belgorod-Dnestrowski (Белгород-Днестровский), kaj ekde 1991 estas parto de la respubliko Ukrainio kaj ties Odesa provinco, ricevante la nomon  Bilhorod-Dnistrovskij (Білгород-Дністровський). en la Besabaria gubernio de la imperio, kaj esperantiĝis en 1889. En la adresaro de esperantistoj de Ludoviko Zamenhof li ricevis la numeron 87, kaj Adolf Holzhaus en la libro Doktoro kaj lingvo Esperanto aparte elstarigis lian pionirecon. Lia poemo L'amo de l'vivo aperis en la revuo La Esperantisto n-ro 6, junio 1891, je duonkaŝita aŭtora titolo S. B...skij. En La liro de la esperantistoj, eldonita de Antoni Grabowski en 1893, la poemo estis represita sub la nomo P. Sergij Bogoslavskij - en tiu nomo la inicialo P. signifis la profesion "pastro". Kaj en la Esperanta antologio, kiun en 1958 en unua eldono publikigis  William Auld kaj en 1984 reeldonis en signife ampleksigia formo, la poemo vidis sian trian kaj kvaran publikigojn - nun je la oficiala nomo. Konkretaj datoj kaj lokoj de naskiĝo kaj morto ne estas konataj, sed ĉiukaze la morto okazis en la maltrankvilaj 1910-aj aŭ 1920-aj jaroj. Solaj konataj biografiaj informoj estas tiuj kiujn William Auld notis pri li fine de la entute preskaŭ 900-paĝa Esperanta antologio. Tie lia renoma pionira poemo aperis sur la paĝoj 14-15, kaj la malmultaj haveblaj biografiaj informoj pri li notiĝis sur la paĝo 842.

 Referencoj 


 Eksteraj ligiloj 
 Esperanta antologio 1887-1981 rete legebla en la retejo scribd 
 jen la poemo L' Amo de l' Vivo en la retejo literaturo.org 

Kategorio:rusiaj esperantistoj
Kategorio:rusiaj religiuloj